《云仙引》
宋代·冯伟寿

紫凤台高，红鸾镜里，馡馡几度秋馨。黄金重，绿云轻。丹砂鬓边滴粟，翠叶玲珑烟剪成。含笑出帘，月香满袖，天雾萦身。年时花下逢迎。有游女、翩翩如五云。乱掷芳英，为簪斜朵，事事关心。长向金风，一枝在手，嗅蕊悲歌双黛颦。绕临溪树，对初弦月，露下更深。

作者简介：冯伟寿，字艾子，号云月，取洽子。宋代词人。